Łuh (Njeswačidło)

Łuh ( Luga) je hornjołužiska wjes, kotraž k Njeswačanskej gmejnje słuša. Je  druhi najwjetši dźěl tuteje gmejny a běše hač do lěta 1994 samostatna gmejna z wjesnym dźělom Chasow (wot 1936).

 Geografija 
Łuh leži w nižinje Čornicy na prawym brjoze rěčki. Susodne wsy su Chasow na wuchodźe, Miłkecy na juhowuchodźe (wobě w Radworskej gmejnje), Króńca a Zarěč na juhozapadźe kaž tež Wbohow na sewjerozapadźe.

Na hórce Łóžko mjez Łuhom a Chasowom steji wot lěta 1976 něhdyši Zarěčanski wětrnik. Pódla njeho bu w lěće 2021 něhdyši dom kata z Lišeje Hory znowa natwarjeny.

 Ležownostne mjena 
Arnošt Muka je slědowace Łuhowske ležownostne mjena do swojeje Statistiki zapisał: Wińca, Křemjeń (hórka sewjernje Łuha, dźensa Křemjenja), Łóžko (hórka wuchodnje Łuha, hdźež steji dźensa wětrnik), Sróčidło, Kudźeŕki, Šitki, Klipk, na Dołach. Michał Rostok doda: Lešawa (w Lešawach), Na mrokach, Na špycy, Brězynka, Wósom wosrědki, W mostach, Pola třoch křižow, Wopuše, Pola Króńčanskeho młyna, Srjedź kerkow, Na wuskim, Pola Chasowa, Pola Pósthorna, Pola wińcy, Chmjelnica, Pola Hozynki, Pola lodowej jamy, Pola šule, Při Wbohowskich mostach, Pola Wbohowa, Pastwišća, Pola přesadničkow, Zalešawa, Na Łóžku.Michał Rostok: Ležownostne mjena. W: ČMS 40 (1887), str. 3–50, tu str. 22 (digitalizat).

 Stawizny 
mini|left|Powětrowy wobraz Łuha
Wjes naspomni so k prěnjemu razej w lěće 1415 jako Lugk. 

 Wobydlerstwo a rěč 
Po Mukowej statistice měješe Łuh we 1880tych lětach cyłkownje 344 wobydlerjow, z nich 303 Serbow (88 %) a 41 Němcow. Arnošt Černik zwěsći w lěće 1956 serbski podźěl wobydlerstwa wot jenož hišće 51,9 %. Ewangelscy Łuhowčenjo přisłušeja ze 17. lětstotka Njeswačanskej wosadźe.

Po ludličenju w lěće 2011 bydlachu we wsy 297 wobydlerjow w přerěznej starobje wot 43,4 lět (Sakska: 46,4).Wuslědki ludličenja 2011 za Njeswačidło (pdf)

 Literatura 


 Otto Moser: Luga. W: Gustav Adolf Poenicke (wud.): Album der Rittergüter und Schlösser im Königreiche Sachsen. III. Section: Markgrafenthum Oberlausitz, Expedition des Albums Sächsischer Rittergüter und Schlösser, Leipzig 1859, str. 24 (tekst na Wikisource).


 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Sydlišćo při Čornicy
Kategorija:Njeswačidło
Kategorija:Sydlišćo w serbskim sydlenskim rumje
Kategorija:Prěnje naspomnjenje 1415
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1994